ועדת הכלכלה, כנסת 25, פרוטוקול מספר 34, 2023-02-22 00:00

דוד ביטן: אני פותח את הישיבה, בוקר טוב לכולם

דוד ביטן:  הנושא הוא הרפורמה במחירי התחבורה הציבורית – ישיבת מעקב אחר כל מיני דברים שנשארו פתוחים

דוד ביטן:  הישיבה היא בעיקר להתייחסות נציגי הממשלה להצעות הוועדה ולתגובת חברי הכנסת

דוד ביטן:       אז קודם כל בואו נתחיל בנושא התקציב, ישבתם על זה משרד התחבורה והאוצר?     

תומר וידמן: כן, אנחנו יושבים עם משרד התחבורה בדיוני התקציב, אפילו ברגעים אלה

דוד ביטן: ומה ההתקדמות? כי דובר על 700 מיליון שקל בערך, ואם אתם סוגרים את עניין התקציב, היינו רוצים להתחיל את הרפורמה מעכשיו ולא מאפריל או מאי, כשהתקציב יעבור

דוד ביטן:  זו עלות של בערך 100 מיליון שקל, אבל זה בתוך ה-800-700 שכבר ישנם – בוא ניתן בשורה לציבור, לפריפריה ולכל מי שצריך

דוד ביטן:  תקציב משרד התחבורה הוא עצום, זה לא תקציב של משרד המדע, מאות מיליונים או מיליארד שקל

דוד ביטן:  פה מדובר על תקציב אדיר, אפשר למצוא את הטכניקה

תומר וידמן: את דיון התקציב כמובן אנחנו מנהלים מול השרה והמשרד, ובסוף המשרד יחליט איך הוא מנהל את סל התקציב שיינתן לו לטובת הדבר הזה

דוד ביטן: זו לא תשובה

דוד ביטן:  משרד התחבורה, מה עשיתם עד עכשיו? השרה החליטה לעשות דברים שקשורים לרפורמה ולתקן אותה, אבל צריך לדאוג לתקציב, זה לא רק לקבל החלטה במסיבת עיתונאים

חן גבע: כמו שנאמר פה, אנחנו בדיוני התקציב

חן גבע:  כל עוד אין לנו תקציב לרפורמה, אנחנו לא יכולים להתחיל ליישם אותה

חן גבע:  ככל שבתקציב נקבל את המימון המתאים, נתחיל בצעדי היישום

דוד ביטן: איפה המנכ"ל? למה הוא לא בא?     

חן גבע: מנכ"ל המשרד?     

דוד ביטן: כן

חן גבע: לא הבנתי שהוא התבקש להגיע

דוד ביטן: לא יודע, אתה לא נותן לי תשובה

חן גבע: מה השאלה?     

דוד ביטן: אני מבקש ביום שני ישיבה עם שרת התחבורה כאן, שהיא תבוא לפה, וגם שיבוא לפה שר האוצר, או המנכ"לים של המשרדים

דוד ביטן:  קודם כל תצהירו שהתקציב קיים על חשבון מה שלא יהיה, ותתנו את הבשורה שאתם צריכים לתת לציבור

דוד ביטן:  אז פחות שביל או משהו כזה, זה הכול, אני לא מבין מה הבעיה

דוד ביטן:       היום בשבע אני פוגש את שר האוצר ואני אדבר אתו על זה, אבל זה לא הולך בצורה כזאת, אני מאוד מצטער

דוד ביטן:  מה, רק מסיבות עיתונאים? זהו ונגמר הסיפור? מה, אתם נורמליים? ככה הממשלה מתפקדת? אתם צריכים להצהיר שהרפורמה מתחילה מעכשיו והתקציב יימצא בדיוני התקציב, ככה אתם צריכים להגיד, על חשבון מה שלא יהיה, לא מעניין אותי על חשבון מה

דוד ביטן:       נציג האוצר, ה-700 מיליון האלה יכולים לבוא נגיד על חשבון תקציב פיתוח? או על חשבון מה זה צריך לבוא?     

תומר וידמן: בגדול, יש חלוקה בתקציב משרד התחבורה בין תקציב התחבורה הציבורית לבין תקציב הפיתוח, כמו שקראת לזה

דוד ביטן: אבל יש תנועות, אתה יכול להניע?      

תומר וידמן: יש הבדל משמעותי בין התקציבים

דוד ביטן: בסדר, אבל זאת החלטה

דוד ביטן:  זה יכול לנוע פה מסעיף לסעיף?      

תומר וידמן: כמובן בסוף משרד התחבורה מחליט

דוד ביטן: הרי תהיה תוספת תקציב למשרד התחבורה, נכון? כל שנה יש

תומר וידמן: ככל הנראה באמת תהיה תוספת תקציב

דוד ביטן: אז בתוספת הזאת תדאגו, אני לא מבין מה הבעיה פה

דוד ביטן:       אני צריך או שהמנכ"לים יבואו אחרי שהם דיברו עם השרים, או שהשרים יבואו לישיבה הזאת

דוד ביטן:  אתם באים ואתם לא מוסמכים לקבל שום החלטה, אז מה, באתם אחרי שבועיים כדי להגיד לי שאתם בדיונים? במשא ומתן על תקציב המדינה? תגידו לי, זה רציני? השרה מכנסת מסיבת עיתונאים ומשרד האוצר מוציא הודעה ישר שזה לא חלק מהתקציב?      טוב, יום שני הבא – 20 דקות, בוא נראה את השרים, מה קרה? הם לא יכולים לבוא לכנסת? שיבואו קצת לכנסת, לא קרה שום דבר

דוד ביטן:  אמנם שניהם בנורבגי, אבל הם יכולים לבוא

דוד ביטן:  עד אז תסגרו את הבעיה

דוד ביטן:  תודיעו הודעה שהתקציב יהיה על חשבון מה שלא יהיה, זה בכלל לא משנה, ותתחילו להפעיל את הרפורמה, כדי שהציבור בפריפריה – הזקנים, המבוגרים – יקבל בשורה

דוד ביטן:  אני לא מבין מה הולך פה

דוד ביטן:  אתם לא רוצים שההורים שלכם ייסעו בחינם באוטובוס וברכבת? אני באמת שואל אתכם, בני כמה ההורים שלכם?     

תומר וידמן: אימא שלי בת 69

דוד ביטן: נו, אז היא כבר יכולה לנסוע בחינם

חן גבע: אבא שלי כבר בן 75

דוד ביטן: אז מה אתם רוצים, אתם לא דואגים להורים שלכם? באמת, ברצינות

דוד ביטן:  הוא במקרה ברפורמה

דוד ביטן:  אתם לא צריכים לדאוג להורים שייסעו בחינם? בתור מה אתם יושבים פה? אתם לא הנציגים שלהם באיזשהו שלב?     אופן התייחסות ליישוב הוא בדירוג סוציו יותר נמוך בתוך מועצה אזורית שהיא בדירוג גבוה

דוד ביטן:  מישהו חשב על זה?     

חן גבע: אין לנו איך לבדוק את זה

חן גבע:  כשאנחנו נותנים פרופיל לנושא, אנחנו צריכים תימוכין שהפרופיל אכן מדויק

חן גבע:  כשאנחנו מתייחסים לישוב, אנחנו יודעים לבדוק את זה לפי תעודת זהות - -     

דוד ביטן: אמרנו, הבנו שזאת בעיה

חן גבע: לעניין שכונה בתוך יישוב לאדם במעמד סוציו-אקונומי נמוך, יש לנו פרופיל ביטוח לאומי, זאת אומרת: שאם הוא זכאי להבטחת הכנסה, הוא מקבל 50% הנחה מעצם זה, ולכן זה מכסה

דוד ביטן: אתה אומר שזה פתרון

חן גבע: כן

דוד ביטן: בסדר, נראה לי סביר

דוד ביטן:  מי שיש לו דירוג סוציו-אקונומי מביטוח לאומי, אבל שם אלה רק מקרים קיצוניים, זה לא כל אחד

חן גבע: לא, זה מי שזכאי להבטחת הכנסה

דוד ביטן: הבנתי, אבל אם כל המושב הוא 80% בעייתי, לא במובן של הבטחת הכנסה, אבל כולם פחות משכר מינימום, הם לא זכאים להבטחת הכנסה, מה קורה עם זה?     

חן גבע: בהינתן הרפורמה כרגע, אם הישוב מוגדר במעמד סוציו-אקונומי בין 1 ל-5, הוא בתוך הרפורמה

דוד ביטן: זאת בדיוק הבעיה, שרוב המועצות האזוריות אין להן בעיה, הן בדירוג גבוה בדרך כלל, המועצות האזוריות, אז המושב הספציפי הזה נגיד בדירוג עד 5,  אבל המועצה לא, זה כל העניין, אתה מבין? נזכרתי עכשיו שעל זה אנחנו מדברים

דוד ביטן:  אתה אומר שאי אפשר לעזור, רק למי שיש הבטחת הכנסה

חן גבע: לא, אני גם אגיד שיש פרופיל פריפריה, והרבה מהמועצות האזוריות נכנסות בתוך הדירוג של 5-1 בפריפריה

דוד ביטן: ואז מה הם מקבלים?     

חן גבע: 50%

דוד ביטן: גם?     

חן גבע: כן

דוד ביטן: טוב, נסתפק בזה, העיקר תמצאו תקציב

דוד ביטן:       מה עם תושבי אילת ושדה התעופה רמון?     

חן גבע: אנחנו רוצים לעשות סקר כדי להבין על כמה אנשים מדובר

חן גבע:  שוב, כרגע בהינתן הרפורמה כרגע כשאנחנו מדברים על פרופיל פריפריה, מתקבלת הנחה של 50% על התעריף, תעריף מוזל מאוד

דוד ביטן: אז אתם עדיין בודקים את זה?     

חן גבע: כן

דוד ביטן: מתי תהיה לנו תשובה?     

חן גבע: אני אבדוק ואעדכן

דוד ביטן: תעדכן את מנהלת הוועדה

דוד ביטן:       לגבי הנכים, שיתאפשר לנכים בכיסא גלגלים לנסוע בחינם ברכבת – אני מדבר לא על כל נכה עם תעודת נכה, אלא למי שבכיסא גלגלים,  בהיעדר חלופה עירונית אחרת, כי האוטובוסים הבין-עירוניים לא מונגשים

חן גבע: ברפורמה הנוכחית אנחנו מרחיבים את ההנחה לנכים גם על החופשי חודשי של 50%, זאת אומרת שהמחיר הוא מחיר מוזל

דוד ביטן: אדם על כיסא גלגלים שלא יכול לנסוע באוטובוס, תן לו נסיעה בחינם, ואז הוא ייסע לפחות ברכבת, לפחות זה

חן גבע: יש לנו גם תכנית להנגשת אוטובוסים בין-עירוניים, זה משהו שאנחנו כבר עובדים עליו

דוד ביטן: כן, אבל זה בעוד שש שנים

חן גבע: לא, זה משהו שאנחנו כבר עובדים עליו בימים אלו

דוד ביטן: אז תנו להם עד אז

דוד ביטן:  השרה קיבלה המון החלטות, שתקבל החלטה לעניין נכים בכיסא גלגלים, מה הבעיה? מה העלות של זה? בחייך, זאת גם לא עלות גבוהה, אבל זה נותן מסר ציבורי וחברתי לנכים, זה הכול

דוד ביטן:  אני מציע שאת זה תקבלו, בסדר? יש לכם עד יום שני אותו דבר

דוד ביטן:       לגבי אילת, אתם בבדיקה כלכלית

דוד ביטן:       לגבי הדירוג, קיבלתי את הטענה שלכם

דוד ביטן:       אני רק מעדכן את חברי הכנסת, שבאילת הם עושים בדיקה כלכלית, כמה זה שווה

דוד ביטן:  אני מחכה להם, כי יש לאלה שבאים מרמון גם 50% הנחה, בלי קשר, אז לא נורא

דוד ביטן:  לגבי נכים, אנחנו  מבקשים פטור מתשלום רק לאלה שאין להם חלופה – אם יש אפשרות לעלות לאוטובוס, אין בעיה, אבל אם אין, תנו למי שיש לו כיסא גלגלים בלבד

חן גבע: אני רק אגיד שבסופו של דבר כשאנחנו נותנים את הפרופילים, כמו שאמרתי קודם, אנחנו צריכים לעשות את זה כנגד איזושהי יכולת שיש לבדוק את זה

דוד ביטן: בסדר, מה הבעיה? אתה רואה אדם על כיסא גלגלים

דוד ביטן:  מה, אדם יבוא עם כיסא גלגלים כדי לא לשלם כרטיס באוטובוס? מה הבעיה?     

חן גבע: לא, אבל גם לפי מה שאתה אומר אם יש חלופה לא נוכל, אז אני צריך לוודא

דוד ביטן: בסדר, תבדקו גם את זה, אבל אני חושב שאתם צריכים ללכת על זה

אליהו ברוכי: רכב - - -     

דוד ביטן: לא, אם יש אוטובוס מונגש, אין בעיה

דוד ביטן:  נכון שקשה לבדוק את זה

דוד ביטן:  קודם נעשה בדיקה אחרת, עזבו את החלופה

דוד ביטן:  אולי זה לא סכום גדול מי יודע מה, אז תתנו את האופציה הזאת

דוד ביטן:  בינתיים, עד שתגמרו את ההנגשה הכללית, אם יש הנגשה כללית, זה כבר יבוטל

דוד ביטן:  אני לא מאמין שזה יהיה תוך כמה חודשים

דוד ביטן:  אני אעשה עבורך את העבודה, אתה לא צריך לדבר, אני חושב שבמקרה הזה זה לא ייקח מספר חודשים, אנחנו מכירים את ההתנהלות בדברים האלה, זה לוקח זמן וגם תהיה בעיית תקציב, הנגשה גם עולה כסף, לא? הנה, אתה רואה? מחייך, מבסוט

רן מלמד: מדובר רק בפיילוט, אדוני

דוד ביטן: ביקשתי שידאגו לתקציב הזה במסגרת היחסים בין האוצר – לא דאגו, אז אני מבקש שהשרים או המנכ"לים יבואו לפה ביום שני עם תשובה מדויקת, כי אין שום בעיה להצהיר שזה חלק מהתקציב

דוד ביטן:  יסדרו את העניין הזה ויתחילו לפעול, ואחר כך שיסתדרו במסגרת דיוני התקציב, כי הדבר הזה הוא בשורה לציבור

דוד ביטן:  הגיע הזמן שלא רק יכנסו מסיבות עיתונאים

דוד ביטן:  גם על החשמל כינסו מסיבת עיתונאים, אז מה זה עזר לנו? עכשיו הכלכלנים הודיעו שזה גרם לעליית האינפלציה, שבגללה הוא העלה את הריבית, אתה מבין? האי-עמידה בהתחייבות על החשמל

דוד ביטן:  אתם מבינים מה קורה? מבטיחים משהו, שיקיימו

דוד ביטן:  אז או שיש מלחמה ביוקר המחיה, או שאין מלחמה ביוקר המחיה, ואחר כך אומרים שאנחנו אומרים משהו לנגיד

דוד ביטן:  אנחנו לא אומרים לו שום דבר, אני רק אמרתי שהנגיד, בהחלטה שלו שהוא סוברני להחליט, שיתחשב גם בנושא של המשכנתאות ועליית המחיר של המשכנתאות

דוד ביטן:  יכול גם לקבוע 0

דוד ביטן: 3% ולא 0

דוד ביטן: 5% עכשיו ולראות איך האינפלציה מתפתחת

דוד ביטן:  אף אחד לא פוגע בעצמאות הנגיד, רק מבקשים ממנו – ומותר לבקש ממנו, הוא לא אלוהים – שבשיקולים שלו שהוא מכניס, שייקח גם בחשבון את הנושאים האלה והאלה

דוד ביטן:  הוא יכול להגיד שהוא לא רוצה לקחת, זאת זכותו, אבל זכותנו גם לבקש

דוד ביטן:  לא ידעתי שלבקש זאת פגיעה בעצמאות הנגיד

שלום דנינו: זה יחסית משהו חדש העצמאות הזאת

שלום דנינו:  היא לא היתה קיימת המון שנים, אבל זה לא אומר שהפוליטיקאים החליטו, היתה ועדת נגידים

שלום דנינו:  היום זה אוטונומי שלו בלבד

דוד ביטן: העיקר שראש הממשלה מוציא הודעה, אתה מבין? שהוא דאג לעצמאות הנגיד, מה זה רלוונטי? אדם שלקח משכנתא של  6,000, משלם 7,400

דוד ביטן:  בסדר, יש מלחמות אחרות, מקובל, אבל תתחשב בזה כשאתה מעלה את אחוזי הריבית

דוד ביטן:  המלחמה באינפלציה יכולה להיות בשלבים כאלה ואחרים, אז אסור לבקש ממנו בגלל עצמאות הנגיד, את זה לא ידעתי שאנחנו לא יכולים לבקש

דוד ביטן:  מכל אחד אפשר לבקש, הוא יכול לא להסכים, אבל אפשר לבקש ממנו

דוד ביטן:       תודה, הישיבה הסתיימה

יאיר גולן: רגע, אני מארגון נכי צה"ל

דוד ביטן: אנחנו לא קיימנו ישיבה כדי להתחיל דיונים, אמרתי רק עם האוצר ועם התחבורה

דוד ביטן:  המנהלת אומרת שחייבים להזמין, בסדר

אליהו ברוכי: ביום שני הם יהיו פה?     

דוד ביטן: אני רוצה לראות שלא

דוד ביטן:  תודיעו שאו המנכ"לים או השרים, אחרת אנחנו נכנס מסיבת עיתונאים על העניין הזה, אנחנו נכנס הפעם

שלום דנינו: דוד, אני יודע שביום שני השרה באילת, היא לא תהיה בכנסת בכלל

דוד ביטן: בסדר, יום רביעי הבא

דוד ביטן:  אין בעיה שתהיה באילת, היא מכנסת שם מסיבת עיתונאים?      

שלום דנינו: היא באילת בשלישי-רביעי

דוד ביטן: אז ניפגש בשני

דוד ביטן:  היא טסה לאילת או נוסעת? היא טסה, אז מה הבעיה? שתדחה קצת את הטיסה

דוד ביטן:  היא שרת התחבורה, היא יכולה לדאוג למטוס מיוחד לעניין הזה

דוד ביטן:  היא לא חייבת, אם בא המנכ"ל, אין בעיה

דוד ביטן:  אולי למנכ"ל לא נוח לבוא לוועדת הכלכלה

יאיר גולן: קודם כל, כל היוזמות להנחות הן ברוכות מאוד

יאיר גולן:  לגבי כל ההנחות בתחבורה ציבורית, אני מבקש גם להחיל אותן על נכי צה"ל, כי שמתי לב בחלק מהפרסומים - - -     

קריאה: נכי צה"ל גם זכאים להן

יאיר גולן: שמתי לב שכתוב בחלק מהמקרים רק נכי ביטוח לאומי

דוד ביטן: כל הנכים, בדרך כלל לא פוגעים בנכי צה"ל

דוד ביטן:  אם יש נכים, נכי צה"ל בפנים, תמיד זה היה ככה

דוד ביטן:  ההפך, יש מקרים שנכי צה"ל בפנים והנכים הרגילים לא בפנים, אבל נכי צה"ל תמיד בפנים

יאיר גולן: לחלק מהנכים יש מלווים, כמו נכה עם כיסא גלגלים, צריך גם לקחת בחשבון שהמלווים של נכים זכאים ל-50% הנחה

שלום דנינו: מהמלווים בכלל גובים משהו?     

דוד ביטן: איפה היית עד עכשיו? למה לא באת לדיון הקודם והיית אומר לנו את זה? זה דבר שצריך לבדוק אותו

דוד ביטן:  בוא נעשה את זה בשלבים, כרגע עוד לא קיבלנו תשובה אם מגיע פטור לנכה בכיסא גלגלים  או לא מגיע לו פטור, ואנחנו רוצים פטור

דוד ביטן:  עזוב כרגע את המלווה, נתקדם שקודם כל ייתנו תשובה חיובית על הנכה עצמו, על זה אפילו אין תשובה

שלום דנינו: אבל דוד, אני חושב שזה חשוב שגם אם - - -     

דוד ביטן: הבנתי, שתיבדק גם המשמעות הכלכלית של הנושא הזה, אבל קודם כל חשוב לי שהנכה עצמו יקבל פטור

דוד ביטן:  לנכה בכיסא גלגלים גם אין כסף לקנות רכב כמו שצריך

דוד ביטן:  אתם בעצמכם עושים הנחה לנכה במכס, אז יש היגיון שמי שאין לו רכב, שלא משתמש בהנחה במכס, יקבל פטור בנסיעה, מה קרה? זה נשמע לי הכי הגיוני שאפשר, כי אם יש לו רכב, הוא לא צריך לנסוע באוטובוס, זה לא יחול עליו

דוד ביטן:  אם הוא לא משתמש בהנחה שלו למכס, תנו לו אפשרות לנסוע בחינם, רק למי שבכיסא גלגלים, שזה הנכה הכי קשה, חוץ מצמח שזו נכות אחרת

אליהו ברוכי: בישיבה הקודמת אני ביקשתי פירוט של חלקי רפורמה

אליהו ברוכי:  הרפורמה נאמדת ב-740 מיליון שקל, נכון? מדובר שם על ותיקים, צעירים ופריפריה

דוד ביטן: כולם

אליהו ברוכי: וזו הבשורה בסוף

אליהו ברוכי:  ביקשתי לקבל אומדן של - - -     

דוד ביטן: יש גם משולב, אתה רוצה לפי פירוט?      

אליהו ברוכי: כן, לפי פירוט

דוד ביטן: מה זה משנה? אם הם נותנים את הכול

אליהו ברוכי: אני רוצה לבדוק את זה

דוד ביטן: בסדר

אליהו ברוכי: ואם אתה מדבר על שילוב, עשו הנחה רק מעל 75 קילומטר, מתחת לזה לא נגעו בזה, בכרטיסים המשולבים של האוטובוס והרכבת, למה לא נגעו במרחקים היותר קטנים?     

חן גבע: הטענה היתה שהכרטיס המשולב של הרכבת הוא יקר, הכרטיס היקר ביותר שעלה  610 שקלים, ולכן שם נעשתה הנחה ל-500 ש"ח

חן גבע:  שאר הכרטיסים מוזלים, והם גם יותר זולים ממה שהיה לפני וגם כמובן שההנחות חלות על כל המחירים האלה

אליהו ברוכי: הבנתי

אליהו ברוכי:       במסיבת העיתונאים נאמר שגם אזור דרום תל אביב יקבל הנחה

אליהו ברוכי:  אני ניסיתי לראות ברפורמה בפנים, איך בכלל אפשר לבודד שכונה ובמקביל אם אפשר לבודד יישוב

דוד ביטן: לא, רק מי שהוא בדירוג סוציו-אקונומי נמוך במובן של הביטוח הלאומי יקבל הנחה, לא משנה איפה הוא גר

דוד ביטן:  אם אדם גר בשכונת התקווה והוא משכיר שמונה דירות לעובדים זרים, לא מגיעה לו הנחה

דוד ביטן:  ההנחה היא ספציפית, לא פר שכונה

אליהו ברוכי: אז זו לא הנחה פר שכונה

דוד ביטן: לא, זה לא פר שכונה

דוד ביטן:  יש ערים שכן, אם העיר כולה, תל אביב היא בדירוג סוציו-אקונומי גבוה, אז זה לא חל

דוד ביטן:  גם בראשון לציון יש שכונה כזאת, שרובה עולי אתיופיה, אז שכונה כרגע לא

דוד ביטן:  קודם כל בוא נתקדם עם הרפורמה ככה ואחר כך נראה מה יהיה

דוד ביטן:  כרגע זה עולה 700 מיליון וכרגע אין להם תקציב לזה – לא שאין תקציב, יש תקציב, אבל מתווכחים מאיפה ייקחו

יולי כלפון: אדוני, אני יכולה בבקשה להוסיף נקודה? אני נציגת מועצת התלמידים והנוער הארצית, יולי כלפון

יולי כלפון:  אני אשמח להוסיף כמה נקודות, שהנוער הוא המשתמש העיקרי

דוד ביטן: אנחנו לא משתמשים דיון חדש

יולי כלפון: לא, נקודה

דוד ביטן: אז נקודה אחת

יולי כלפון: בקשה לגבי התקציב, אם יש אפשרות לבצע התאמת שעות ותדירות האוטובוסים גם בשעות הלימודים וגם אחרי

יולי כלפון:  גם עם כל ההנחה שיש לנוער של 50%, הרבה פעמים יש נוער שמגיע במצב סוציו-אקונומי יותר קשה ונמוך, גם לו צריך לדאוג

דוד ביטן: לא הבנתי, דיברת על התדירות, מה זה שייך לנוער?     

יולי כלפון: אני אקח דוגמה

יולי כלפון:  הנוער זה נושא גדול מאוד, זאת נקודה אחת שמתחלקת לשניים

יולי כלפון:  לגבי תדירות האוטובוסים, נוער חוזר מבתי ספר ואז יש עומסים כבדים

יולי כלפון:  בעומסים אין אפשרות להיכנס לאוטובוס

דוד ביטן: הבנתי, בעומסים צריכה להיות תדירות יותר גבוהה, אבל הוא לא יכול לענות על זה, כי הוא מהיחידה הכלכלית

יולי כלפון: נכון, בנושא התדירות צריכים יותר תקציבים כדי להוציא אוטובוסים בתדירות יותר גבוהה בשעות סיום הלימודים, כשרוב הנוער מסיים ללמוד

יולי כלפון:  בסופו של דבר, אני נסעתי הרבה פעמים באוטובוסים כשלא היתה אפשרות לנשום

דוד ביטן: אתה יודע במשרד התחבורה, שהמצב לא השתנה

דוד ביטן:  גם כשאני הייתי צעיר, אלה בדיוק אותן טענות בשנת 1975-1974, כשהיינו הולכים לתיכון

דוד ביטן:  אלה אותן טענות, לא היתה תדירות, בגלל זה היינו מאחרים לבית הספר בבוקר ואחר כך חוזרים מאוחר בערב וכל האוטובוסים היו מלאים

דוד ביטן:  מה, לא שיניתם שום דבר בעניין הזה?     

חן גבע: אנחנו כל שנה מוסיפים תוספות שירות בסכומים מאוד משמעותיים

חן גבע:  זה לוקח זמן להיות מיושם, אבל השירות היום יותר טוב ממה שהיה

דוד ביטן: לא יודע, אותן בעיות, אותן טענות

דוד ביטן:  איפה את גרה?     

יולי כלפון: אני אמנם גרה יחסית במרכז

דוד ביטן: באיזה עיר?     

יולי כלפון: אני גרה בפתח תקווה, אבל מתחנכת בפנימיית הכפר הירוק

יולי כלפון:  חברי יונתן מאזור יוקנעם

יונתן דוד פרנק: אני גר ביוקנעם

שלום דנינו: הגעתם לפה באוטובוס?     

יולי כלפון: הגענו לפה בתחבורה ציבורית

יונתן דוד פרנק: כדי להגיע לפה בתשע, הייתי צריך לצאת בחמש בבוקר

דוד ביטן: ולכם יש הנחה?     

יונתן דוד פרנק: יש הנחה

דוד ביטן: יש היום, כבר יש לכם אז אין בעיה, לא צריך לתקן - - -    

יולי כלפון: בסופו של דבר התחבורה הציבורית זה נושא קטן, שנוער סובל מצרה כללית שנקראת יוקר המחיה

יולי כלפון:  התחבורה הציבורית היא חלק מאוד קטן מזה

דוד ביטן: כל הציבור, כל הציבור

יולי כלפון: נכון, אבל כנוער אין לנו אפשרות לעבוד, כי אנחנו צריכים להתמקד בלימודים

דוד ביטן: אנחנו נטפל במכולת, כי ברוב בתי הספר יש מכולת ליד, ואז הארטיק יקר

דוד ביטן:  אנחנו מטפלים בזה שזה יעלה לכם פחות, אל תדאגי

דוד ביטן:  בסוף המכולות ייקחו פחות כסף

דוד ביטן:  אם תקנו כשזה יקר, אין מה לעשות נגד זה

יולי כלפון: לא, אבל זה לא רק המכולות, זה בכללי, זה עוד נושא קטן

דוד ביטן: התאחדות הסטודנטים, בבקשה

אראל אסתר בובליל: שלום, אני באה לפה כמייצגת של כמעט 400,000 סטודנטים ברחבי הארץ

אראל אסתר בובליל:  לצערי הרב, גם ברפורמה הקודמת וגם ברפורמה החדשה אין בכלל התייחסות לסטודנטים כקבוצה

דוד ביטן: אין אפשרות להתייחס לסטודנטים כקבוצה, רוב הציבור היום סטודנט, את רוצה שייתנו לכל הציבור הנחה? בגדול, יש התייחסות עד שכבת גיל, אנחנו מדברים על סטודנטים שהשתחררו מהצבא והם צעירים

דוד ביטן:  אנחנו לא מדברים על כלל הסטודנטים, אין לנו אפשרות לתת לכולם הנחות

אראל אסתר בובליל: השאלה היא למה, כי באמת מדובר באוכלוסייה שתלויה בזה

אליהו ברוכי: אז איך אפשר לקבוע?     

דוד ביטן: לפי גיל

דוד ביטן:  אם אתה סטודנט אבל אתה בגיל 24, זה מתייחס אליך

דוד ביטן:  אם אתה בגיל 60, זה לא מתייחס אליך

אליהו ברוכי: עד איזה גיל?     

דוד ביטן: 26 אני חושב

חן גבע: היושב-ראש, חשוב לי להדגיש יש - - -     

אראל אסתר בובליל: נכון, אבל הוא לא מזכה ב-50%, הוא מזכה ב-33%

דוד ביטן: בתיקון החדש זה 26

אראל אסתר בובליל: וגם בלי הערך צבור זה לא כזה - - -      

דוד ביטן: לא, אנחנו לא יכולים להתייחס לסטודנטים כאל קבוצה

חן גבע: חשוב להגיד שיש פרופיל סטודנט, זאת אומרת יש הנחות לסטודנטים כסטודנטים

חן גבע:  הקבוצה הזאת מקבלת 33% בחופשי חודשי

דוד ביטן: כן, אבל לא יותר מזה, הם רוצים יותר

דוד ביטן:  מה שכבר יש ברפורמה הקודמת, אין שום בעיה

חן גבע: חשוב שהציבור יידע שסטודנט יכול לקנות חופשי שנתי, שזה חוזה שיש רק לסטודנטים לסמסטר או לשנת לימודים, ואז זה גם 50%

דוד ביטן: עכשיו בתיקון האחרון שעשיתם, זה עד גיל 26, נכון?     

חן גבע: כן, זה בלי קשר

דוד ביטן: בלי קשר, אז מי שסטודנט עד גיל 26 מקבל הנחה נוספת

חן גבע: נכון

דוד ביטן: אבל אי אפשר לתת לכל הסטודנטים במדינה

שלום דנינו: אני לא יודע אם הקשבת לו, אבל הוא אומר משהו מאוד חשוב, שאם  אתה קונה כרטיס שנתי לפי סמסטר, אתה כן מגיע ל-50%

אראל אסתר בובליל: כרגע זה גם תלוי במרחק שאתה נוסע בו, זאת אומרת: אם אתה נוסע מהמרכז לפריפריה למשל, אתה משלם המון, והרבה מאוד סטודנטים לומדים במרכז, כאשר המשפחות שלהם חיות בצפון ובדרום, ואז זה גם מאוד מקשה עליהם לחזור הביתה, הם צריכים לשלם הרבה יותר כסף כשהם צריכים לחזור הביתה להורים

שלומית עמוס: אבל עדיין הוא יכול לקנות חוזה סמסטריאלי ולקבל 50% מהמחיר של החודשי חופשי

דוד ביטן: לא, הטענה שלכם לא מתקבלת בעניין הזה, אין מה לעשות

ישי פולק: קודם כל זה מבורך, ולכן צריך לשים לב רק לדבר אחד, יש חמישה מיליון עובדים במדינת ישראל והמעסיקים מחויבים בצווי הרחבה בהשתתפות בדמי הנסיעה של אותם עובדים

ישי פולק:  היות ולמעשה הרפורמה כל כך יורדת לרזולוציות בנקודות קצה, למעשה יש קושי אדיר להצמיד לכל אדם את ההחזר שלו, מה שהיום בצו ההרחבה הוא מאוד מאוד פשוט

ישי פולק:       גם הרפורמה הקיימת שנכנסה בתחילת השנה, בנויה במדרגות מאוד מאוד מובנות, זאת אומרת: שאפשר לעשות את זה קל ופשוט

דוד ביטן: עכשיו זה יותר קשה?     

ישי פולק: כרגע זה מסובך מאוד,      

דוד ביטן: אז מה אתה רוצה שאנחנו נעשה? שבו עם האוצר ותקנו את צווי ההרחבה

ישי פולק: לא עם האוצר, אבל חשוב להבין שאם אתם עושים את זה בצורת של מדרג או תקרא לזה בצורה של תבניות, צריך לחשוב גם איך הדבר הזה מתלבש בצורה הרבה יותר פשוטה ולא פרטנית

דוד ביטן: אם אדם צריך את זה מבחינה סוציו-אקונומית, אז זה פרטני

דוד ביטן:  אבל אתם צריכים לשבת עובד-עובד ולראות מה ההנחה, כנראה שאי אפשר יהיה לעשות את זה באופן כללי עד הסוף

דוד ביטן:  אבל אם המעביד רוצה לחסוך, הוא ישב עם העובד, יראה כמה זה עולה לו ולפי זה יחייב אותו

ישי פולק: אני גם יותר פוחד מהקטע של הרגשת העובד, שהוא צריך לבוא ולהסביר בדיוק באיזה מצב הוא נמצא בדברים הקטנים של מה שהוא מבקש

דוד ביטן: אני מאמין שרוב המעבידים יודעים מה מצב העובד מבחינה סוציו-אקונומית

דוד ביטן:  בוא נגיד שכל עובד שמרוויח שכר מינימום, מצבו הסוציו-אקונומי לא טוב

דוד ביטן:  קודם כל נתחיל מזה, אלא אם כן יש לו ירושות שהוא קיבל

דוד ביטן:  כל מי שמרוויח שכר מינימום, לא יכול לגמור את החודש, אז זה לא סיפור כזה גדול

דוד ביטן:       סיימתי, תודה רבה לכם

דוד ביטן:  יום שני הבא, אם אתם יכולים לסיים את זה עד אז, צאו בהצהרה שיש תקציב וזה ייסגר במסגרת שלכם, אני לא מבין מה הבעיה

דוד ביטן:  תקציב משרד התחבורה, כמה הוא? 50 ומשהו מיליארד?      

תומר וידמן: כ-34 מיליארד שקלים

דוד ביטן: לא, בלי הפיתוח

דוד ביטן:  בלי הפיתוח, נכון? אז תשנו קצת מהפיתוח ותעבירו לנושא הזה

דוד ביטן:  אפשר לחשוב שאתם מפתחים תוך יום אחד את כל הכבישים